סמלילי המערכתלוגו TVTELלוגו נטאור
מסך הכניסה למערכת TVTEL
רשימת התחומים הראשיים ב-TVTEL
פלאג ההגנה של TVTEL
מקלט טלוויזיה של אלביט מריץ את מערכת "Elbit TVTEL" שלבסוף נגנזה
**TVTEL - האוטוסטרדה הישראלית למידע** (לאחר מכן "נטאור - הרשת הישראלית") הייתה מערכת שהופעלה על ידי אלביט, בזק, ותדיראן, ופעלה משנת 1994 עד שנמכרה ב-1997 למתחרה שלה - חברת ישראל און ליין. המערכת היוותה צעד ראשוני לכיוונה של רשת מחשבים מסחרית ישראלית, בכך שקדמה את חדירת האינטרנט למשקי בית.
טי.וי.טל היא גרסה משופרת של המערכת הצרפתית מיניטל.

היסטוריה
--------

המערכת התחילה את דרכה בשנת 1993, כשהוקם מיזם משותף בין בזק ואלביט למען פתיחת מערכת תקשורת דו-כיוונית של משתמשים ביתיים וחברות ציבוריות, בעזרת מקלט טלוויזיה של אלביט, מודם וקו טלפון (לאחר מכן הוחלף מקלט הטלוויזיה במחשב אישי).
בשנת 1994 הרשת הורצה לניסיון ב-500 בתים בפתח תקווה, ולאחר שנה היא נפתחה לכלל הציבור.
במרץ 1996 היה למערכת 10,000 משתמשים (מספר זה ירד ל-2000 משתמשים בעת מכירת המערכת).
בדצמבר 1996 שונה שם המערכת מטיוי-טל ל"נטאור".

במרץ 1997 חברת "ישראל און-ליין" מבית קבוצת הארץ קנתה את השירות, והמשיכה לספק שירותים למשתמשים לזמן מה.
לאחר שנסגרה המערכת, נתגלה כי הפסדיה של בזק מפעילות המערכת הסתכמו ב-3.49 מיליון שקל.

שימושים ומידע טכני
------------------

במערכת ניתן היה לעשות פעולות רבות ומגוונות: ניתן היה לצפות בנתוני בורסה, לקבל מידע עירוני, להזמין כרטיסים למופעים, לבצע קניות ברשתות השיווק, לצ'וטט עם אנשים ברחבי הארץ, ועוד.

כדי להיכנס למערכת היה נחוץ מחשב אישי עם מעבד אינטל 80286 ומעלה, מודם 14.4KBPS המחובר לקו טלפון, פלאג הגנה למניעת שימוש לא חוקי ושמירת בטיחות המידע, ותוכנת קליינט שהתחברה למאגרי המידע של TVTEL - דרך רשת 133 של בזק.
מחיר ערכת המערכת המלאה, שכללה את כל מה שנחוץ להתחבר, עלה כ-400₪.

חברת טלטל ערוצי תקשוב, שהוקמה על ידי ישראכרט, תדיראן, ומסכי-זהב (ולימים תפתח את אתר וואלה!) סיפקה את השירותים המסחריים של המערכת (למען החברות סטימצקי, ארקיע, בנק הפועלים ועוד).
דרך המערכת היה ניתן גם להתחבר באופן חלקי לאינטרנט.

התוכנה הראשונה של המערכת רצה על מערכת ההפעלה DOS, אך כשהשתנה שם המערכת, התוכנה שודרגה ופותחה גרסה למערכת ההפעלה Windows.

רשימת שירותים מפורטת
--------------------

* רכישת מצרכים שונים ברשת המרכולים היפרשוק
* הזמנת תוכנות דרך החברה "כלנית"
* הזמנת לומדות דרך חברת "פלא-דור"
* הזמנת ספרים ברשת סטימצקי
* הזמנת כרטיסי טיסה של החברות ארקיע ואל על
* הזמנת כרטיסים להצגות ומופעים דרך משרד הכרטיסים "קסטל"
* כניסה לחשבון בנק - צפייה ביתרות ותנועות, ניתוח תיק השקעות וכו'
* צפייה במדדי בורסת תל אביב
* טלגרף - מידע עדכני והיסטורי על שערי מט"ח, מדדים, שערי ריבית, כותרות וידיעות
* צפייה במחירון המכוניות
* ספר הטלפונים ודפי זהב
* מידע עירוני (חלק מן העיריות שנכללו במערכת היו רחובות, גבעתיים, רעננה ורמלה)
* גרסה ממוחשבת של מוקד 144
* כניסה ל-World Wide Web
* שירות דואר אלקטרוני וצ'אט
* תחזיות אסטרולוגיות
* צפייה במחירון המכוניות

תמונות של המערכת בשנת 1996
--------------------------

|  |
| --- |
| * רשימת תפריט קניות במערכתרשימת תפריט קניות במערכת
* רשימת רשתות השיווק במערכתרשימת רשתות השיווק במערכת
* דוגמה לרשימת סל מוצרים בהיפרשוקדוגמה לרשימת סל מוצרים בהיפרשוק
* רשימת מחלקות ראשיות בהיפרשוקרשימת מחלקות ראשיות בהיפרשוק
* דוגמה לחיפוש של פריטים בהיפרשוק בעזרת מילת מפתח (במקרה הזה, "מטרנה")דוגמה לחיפוש של פריטים בהיפרשוק בעזרת מילת מפתח (במקרה הזה, "מטרנה")
 |

תמונות של אב-טיפוס של המערכת מ-1994
-----------------------------------

תמונות אלה הן צילומי מסך של גרסה מוקדמת של מערכת TVTEL מסוף שנת 1994:

|  |
| --- |
| * גרסה מוקדמת של רשימת תחומי המערכתגרסה מוקדמת של רשימת תחומי המערכת
* מסך ראשי לתפריט "איכסון ולינה"מסך ראשי לתפריט "איכסון ולינה"
* רשימת אפשרויות לינה בגליל ובגולןרשימת אפשרויות לינה בגליל ובגולן
* אינדקס פרטי ומספרי טלפון של צימריםאינדקס פרטי ומספרי טלפון של צימרים
* מסך ראשי של בנק הפועליםמסך ראשי של בנק הפועלים
* רשימת חשבונות בבנק הפועלים (שמות ומספרים הוסתרו)רשימת חשבונות בבנק הפועלים (שמות ומספרים הוסתרו)
* פירוט תנועות עו"ש בבנק הפועלים (שמות ומספרים הוסתרו)פירוט תנועות עו"ש בבנק הפועלים (שמות ומספרים הוסתרו)
* מסך ראשי לתפריט "המרכז ארצי לבחינות ולהערכה"מסך ראשי לתפריט "המרכז ארצי לבחינות ולהערכה"
* מידע על הבחינה הפסיכומטריתמידע על הבחינה הפסיכומטרית
* מסך ראשי לתפריט "הצגות ומופעים"מסך ראשי לתפריט "הצגות ומופעים"
 |

קישורים חיצוניים
----------------

* דף הבית של אתר נטאור
* גרסת און-ליין של מערכת TVTEL ב-archive.org; ניתן גם להוריד את קובצי התוכנה מאתר זה

הערות שוליים
------------

1. ↑  ידיעות אחרונות, ‏רשת "ישראל און-ליין" רכשה את פרוייקט נטאור, באתר גלובס, 25 במרץ 1997
2. ↑  אודות TVTEL, באתר TVTEL בנטוויז'ן
3. ↑  Bezeq-Elbit cooperation. (TVTEL joint-venture), Israel Business Today, 12 בפברואר 1993
4. ↑  גיליון 9, מרץ/אפריל 1995, גלילאו - המגזין הישראלי למדע ולאקולוגיה
5. ↑  An on-line data 'kiosk', ג'ודי סיגל-איצקוביץ' - עמוד 5, The Jerusalem Post - 03.03.96
6. ↑  אפי לנדאו, ‏מי את, בזק?, באתר גלובס, 29 באוקטובר 1997
7. ↑  איך להתחבר ל-TVTEL, באתר TVTEL בנטוויז'ן
8. ↑  שושנה חן, טיויטל - נא לשנן את השם - עמוד 27, מוסף ממון, ידיעות אחרונות - 27.01.95
9. ↑  ורד שרון-ריבלין, ‏תקציב הפרסום של נטאור נמסר ל-IMC, באתר גלובס, 19 בדצמבר 1996